**Tokodaltáró Község Önkormányzata**

**Tokodaltáró, József Attila utca 31.**

**Tel.: 33/505-635**

[**tokodaltaro@tokodaltaro.hu**](mailto:tokodaltaro@tokodaltaro.hu)

**PÁLYÁZATI FELHÍVÁS**

**HÁZI GYERMEKORVOSI FELADATOK ELLÁTÁSÁRA**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja szerinti feladat ellátása érdekében Tokodaltáró Község Önkormányzata pályázatot hirdet

**Tokod és Tokodaltáró településeken**

**a házi gyermekorvosi feladatok ellátására.**

**A pályázatot meghirdető szerv:**

Tokodaltáró Község Önkormányzata (2532 Tokodaltáró, József Attila u. 31.)

**Ellátandó feladatok:**

A házi gyermekorvosi, valamint iskolaorvosi és ifjúság-egészségügyi feladatok ellátása Tokodaltáró Község Önkormányzatának Képviselő-testülete által magalkotott, az orvosi körzethatárok megállapításáról szóló 6/2019.(V.29.) önkormányzati rendelet 2.§-ában meghatározott gyermekorvosi körzetben, melynek területi hatálya Tokod és Tokodaltáró települések teljes közigazgatási területe

- vállalkozási formában, határozatlan időtartamra szóló feladat-ellátási szerződés keretében, vagy

- határozatlan idejű egyészségügyi szolgálati jogviszony keretében

**A munkavégzés helye:**

2532 Tokodaltáró, József Attila utca 31. (Egészségház)

2531 Tokod, Rákóczi Ferenc utca 2.

**A feladatellátás kezdete:**

A feladat legkorábban 2024. év november 1. napjától látható el.

**Díjazás és juttatások:**

* vállalkozási formában történő ellátás esetén az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet,
* egészségügyi szolgálati jogviszony esetén az egészségügyi szolgálati jogviszonyról szóló 2020. évi C. törvény az irányadó.

**Pályázati feltételek (a feladatot személyesen ellátó orvos esetében):**

- büntetlen előélet

- magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve letelepedett státusz;

- egészségügyi alkalmasság;

- Magyar Orvosi Kamarai tagság;

- a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet szerinti szakképesítés megléte, továbbá az önálló orvosi tevékenységről szóló 2000. évi II. törvény, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet előírásainak való megfelelés,

- a feladatellátás vállalkozási formában történő ellátása esetén az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESzCsM rendelet és az egészségügyi szolgáltatás gyakorlásának általános feltételeiről szóló 96/2003. (VII.15.) Korm. rendelet előírásainak való megfelelés is.

**A pályázat részeként benyújtandó iratok, igazolások:**

1. a feladatot személyesen ellátó orvos vonatkozásában:
   1. részletes szakmai önéletrajz,
   2. motivációs levél,
   3. iskolai végzettséget, szakképzettséget tanúsító iratok másolata,
   4. egészségügyi alkalmasságot igazoló okirat másolata,
   5. három hónapnál nem régebbi hatósági erkölcsi bizonyítvány,
   6. Magyar Orvosi Kamarai tagság igazolása,
   7. nyilatkozat arról, hogy a pályázat elbírálásában részt vevő személyek a pályázati anyagot megismerhetik és abba betekinthetnek,
   8. nyilatkozat arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
   9. nyilatkozat a praxis betöltési módjáról (jogviszony megjelölése),
   10. a feladat egészségügyi szolgálati jogviszony keretében történő ellátása esetén a bérigény megjelölése, valamint nyilatkozat a lakhatással kapcsolatos támogatás iránti igényéről.
2. A feladatellátás vállalkozási formában történő ellátása estén továbbá nyilatkozat arról, hogy
   1. a pályázat elnyerése esetén a működési engedély kiadásához szükséges feltételeket teljesíti, és a praxisjogot a praxisjog tulajdonosától megszerezte, vagy legkésőbb 2024. november 1. napjáig megszerzi,
   2. gazdasági társaság pályázó esetén alapító okirat/társasági szerződés és a cégbírósági bejegyzést igazoló okirat hiteles másolata
   3. egyéni vállalkozó esetén egyéni vállalkozás meglétét igazoló dokumentum másolata

**A pályázathoz kapcsolódó egyéb információk:**

* a háziorvosi körzet praxisjoga megszerezhető;
* a feladatellátásra a jogszabályokban meghatározott tárgyi feltételekkel rendelkező Tokodaltáró Község Önkormányzatának és Tokod Nagyközség Önkormányzatának tulajdonában álló rendelőhelyiségek állnak rendelkezésre,
* a feladatellátás vállalkozási formában történő ellátása esetén a praxis működtetésével kapcsolatos közüzemi díjak közül (víz, csatorna, gáz, villanyáram, internet, hulladékszállítás) az önkormányzat átvállalják. A rendelők használata térítésmentes.

**A pályázat benyújtásának határideje:** 2024. szeptember 15.

**A pályázat benyújtásának helye, módja:** Postai úton, a pályázatnak Tokodaltáró Község Önkormányzata címére történő megküldésével (2532 Tokodaltáró, József Attila u. 31.), vagy személyesen, a Tokodaltárói Polgármesteri Hivatalban történő leadással (2532 Tokodaltáró, József Attila u. 31.).

**A pályázat elbírálásának határideje:** 2024. szeptember 30.

**A pályázat elbírálásának módja:** A pályázatokat Tokodaltáró Község Önkormányzatának Képviselő-testülete – Tokod Nagyközség Önkormányzat Képviselő-testületének véleményének kikérését követően - bírálja el.

A pályázattal kapcsolatos további információ kérhető a 06-33/505-635-ös telefonszámon Petrik József polgármestertől.

A pályázati felhívás megjelenésének helye: a www.okfo.gov.hu oldal • Tokodaltáró Község Önkormányzatának hirdetőtáblája • Tokodaltáró Község Önkormányzatának honlapja (www.tokodaltaro.hu) • Tokod Nagyközség Önkormányzatának hirdetőtáblája • Tokod Nagyközség Önkormányzatának honlapja (www.tokod.hu)

A pályázat kiírója fenntartja magának a jogot, hogy a pályázatot eredménytelennek nyilvánítsa.